Hei! Olen Elina Räsänen Keski-Suomesta Viitasaarelta.
Tervetuloa kanssani tähän ohjelmaan Sanaa naisilta!
Jakson aiheena on tänään Kun on turva Jumalassa.
Rukoillaanpa yhdessä ihan tähän aluksi.
Ylistys, Isä, nimellesi!
Armossasi laske taivaastasi -
Kristuksen Jeesuksen telttamajan armon läsnäolo yllemme.
Suo meidän avautua kaikkinemme Sinun pyhyytesi läsnäolossa -
nauttimaan taivaan kansalaisuutta.
Varjele meidät kaikelta vihollisen vaikutukselta.
Jeesuksen nimessä. Aamen.
On meillä valtava Jumala!
Hän on maan ja taivaan Luoja. Kaikkivaltias!
Hänellä on koko maailma kädellään.
Hän voi ja tahtoo auttaa meitä tänäänkin.
Luepa siellä kotona Psalmi 8.
Siinä on valtavia lupauksia.
Me olemme saaneet syntyä aivan ihmeelliseen aikaan.
Meidän Vapahtajamme takaisintulo on varmastikin hyvin lähellä.
Minä olen laulanut tuota Hoosiannaa riippumatta siitä, -
onko kenties joulun aika tai kesähelle.
Minun sydämeni vaan on laulanut Hoosiannaa Herralle.
Myöskin tuo adventtivirsi Avaja porttis' ovesi on -
yksi minun lempivirsistäni.
Siinä virressä kerrotaan juuri siitä, -
kuinka meidän tulee avata sydämemme -
ja valmistaa oikein itsemme vastaanottamaan Kuningastamme.
Jos on tullut rikettä matkan varrella, -
jos on lankeemus houkutellut matkaansa, -
vääryyden teko vallannut mielen, -
niin me saamme puhdistautua ihan tässä ja nyt.
Meidän Vapahtajamme Kristus Jeesus kutsuu tykönsä: -
"Tule poikani, tule tyttäreni, tule ihan perille saakka."
Jeesuksen sovitustyö ristinpuulla kattaa kaiken meidän elämästämme.
Sen, mitä on ollut, mitä on nyt -
ja mitä vielä tulee tapahtumaan meidän elämässämme.
Hän on jo sovittanut kaiken.
Hän on maksanut kaiken puolestasi.
Me olemme totisesti täydellisesti vapautettuja.
Sanopa oikein ääneen itsellesi: -
"Minä olen puhdas. -
Minä olen vapautettu Jeesuksen nimessä ja veressä."
Me saamme kätkeytyä Jumalan Pojan verihaavoihin, -
Jeesuksen rakkaaseen syliin.
Mutta vihollinen, saatana, -
meidän syyttäjämme, syyttää Jumalan omia -
öin ja päivin eikä tahdo antaa rauhaa.
Meillä on kuitenkin puolustaja, Pyhä Henki, Jumalan Henki.
Hän asuu meissä, -
kun Kristuksen veri on saanut puhdistaa meidät.
Taivaan ovi on auki.
Sakarjan kirjan 3. luvussa -
kuvataan sitä, kuinka meidän syyttäjämme aivan seisoo -
Jumalan valtaistuinsalissa ja syyttää Jumalan omia.
Meille on kuitenkin valmistettu täydellinen vapautus.
Jumala kutsuu meitä oikein kainalopaikkaansa -
Jumalan iloon ja rauhaan, koska tuomiota ei enää ole.
Syyttäjällä ei enää ole mitään valtaa meihin.
Mitä tapahtuikaan synnille Golgatalla keskimmäisellä ristillä?
Kristuksen omassa ruumiissa se täydellisesti murskattiin.
Se kirjaimellisesti murskattiin ja murrettiin Hänen ruumiissaan.
Näin me saamme olla täydellisesti vapautettuja.
Kunnia Isälle ja Pojalle ja Pyhälle Hengelle!
Tämä ylösnoussut kuoleman voittaja, Kristus, -
ei tule tykömme ruoska kädessään, -
vaan haavoitetut kätensä rakkaudes- saan ojentaen meidän yllemme.
Tänäänkin Hän tahtoo ja voi auttaa sinut -
ihan sieltä pimeimmästä syvyydestä ja tuskasta.
Älä ole epäuskoinen, vaan uskovainen.
Tässä ajassa me tarvitsemme myös erityisesti iloa.
Tämä Jumalan Sanahan vakuuttaa, -
että ilo Herrassa on teidän väkevyytenne eli meidän voimamme.
Meillähän kyllä piisaa monenlaisia koetuksia täällä ajassa, -
mutta mepä saamme nousta taivaallisiin.
Jumalan Pyhä Henki nostaa meidät taivaallisiin.
Minä kuvittelen itse, -
kun on kova tarve päästä Herran läheisyyteen, -
että on aivan kuin pienet tikapuut ja pieni kattoluukku, -
josta pujahdan sinne Herran läsnä- oloon, rakkauteen ja rauhaan.
Koko kavala maailma saa jäädä taakse.
Se on minun ihana rukoushetkeni näin konkreettisesti kerrottuna.
Jeesus Kristushan on elävä Sana.
Näin Hänellä on myös kaikkiin asioihimme vastaus.
Henki, sielu ja ruumis - ihan kaikilla näillä alueilla -
Jeesus on Herra ja hallitsija ja Hän saakoon olla!
Totisesti!
Jumalan käsissähän on myös kaikki aika -
ja siten myös elämämme asioiden ajoitus.
Luota Häneen. Luota Häneen kaikessa.
Kyllä Hän sen tekee.
Jeesus sanoo: "Olkaa turvallisella mielellä. -
Minä olen voittanut maailman."
Ole turvallisella mielellä. Hän kyllä pitää sinusta huolen.
Voisimme lukea yhdessä -
täältä Psalmien kirjasta vielä -
rohkaisevan psalmin.
Psalmissa 84 on valtava, -
ihana lupausten vuo meille kaikille.
Se on oikein Pyhiinvaeltajan laulu.
"Kuinka ihanat ovat sinun asuinsijasi, Herra Sebaot!
Minun sydämeni nääntyy kaipauksesta, -
kun se ikävöi Herran temppelin esipihoille.
Minun sieluni ja ruumiini kohottaa riemuhuudon, -
kun tulen elävän Jumalan eteen.
Herra Sebaot, minun kuninkaani ja Jumalani!
Sinun alttarisi luota on varpunenkin löytänyt kodin, -
pääskynen pesäpaikan, jossa se kasvattaa poikasensa.
Miten onnellisia ovatkaan ne, jotka saavat asua sinun huoneessasi!
He ylistävät sinua alati.
Onnellisia ne, jotka saavat voimansa sinusta, -
ne, jotka kaipaavat pyhälle matkalle.
Kun he kulkevat vedettömässä laaksossa, -
sinne puhkeaa virvoittava lähde, -
ja sade antaa heille siunauksensa.
Askel askeleelta heidän voimansa kasvaa, -
ja he saapuvat Siioniin Jumalan eteen.
Jumala, Herra Sebaot, kuule rukoukseni, -
älä ummista korviasi, Jaakobin Jumala!
Jumala, meidän kilpemme, katso voideltusi puoleen!
Parempi on päivä sinun esipihoissasi -
kuin tuhat päivää muualla.
Mieluummin olen kerjäläisenä temppelisi ovella -
kuin asun jumalattomien katon alla.
Herra Jumala on aurinko ja kilpi, -
hän lahjoittaa meille armon ja kunnian.
Hän ei kiellä hyvyyttään niiltä, jotka vaeltavat nuhteettomasti.
Autuas se, joka turvaa sinuun, Herra Sebaot!"
Tällaisia pyhiinvaeltajia mekin saamme olla itse kukin, -
kun me turvaamme Herraan -
ja saamme korottaa tämän Pyhiinvaeltajan laulun -
yksin ja yhdessä Jumalan kunniaksi.
Miten ihanasti tässä kerrotaan Jumalan lasten riemusta!
Ja tämä: Kun he kulkevat vedettömässä laaksossa, -
sinne puhkeaa virvoittava lähde..."
Näin me saamme juoda elävää vettä.
Jeesus Kristus on ihana elävä vesi.
Saamme ylistää ja kiittää Häntä.
Ole siunattu rakkaan Jeesuksen nimessä!
Saat laulaa tätä Pyhiinvaeltajan laulua -
ja olla kaikkinaisesti Kaikkivaltiaan siipien suojassa.
Hän on valmistanut sinulle suloisen leiripaikan, -
ihanat palmupuut ja virvoittavan veden kaikkeen siihen, -
missä sinä kipua ehkä tänään tunnet.
Ole runsaasti siunattu Jeesuksen rakkaassa nimessä! Aamen.
Tekstitys: Tuula-Riitta Virrankare